|  |  |  |  |  |  |  |
| --- | --- | --- | --- | --- | --- | --- |
|  | **12. Foglakozásterv** | | | | | |
| **Korcsoport:** | második évfolyam | | | | | |
| **Témakör:** | Víz - levegő | | | | | |
| **Célok:** | Komplex természetismeret és globális gondolkodásmód fejlesztése rajz - alkotó tevékenységek révén. | | | | | |
| **Téma, ismeretek**: | A folyékony víz télen 0 °C fokon megfagy. Ha a levegő páratartalma nagyon megnő, túltelítetté válik, és elkezdődik a kicsapódási folyamat. A pára felhők formájában gyűlik össze az égbolton, és ahogy emelkedik, a kicsapódó vízcseppek egyre nagyobbak lesznek. A cseppek egy bizonyos nagyság után lehullanak a földre. A hó a csapadék egyik formája. | | | | | |
| **Előzetes tapasztalatok, tudás:** | A víznek többféle megjelenési formája van, télen megfagy. A hóból golyókat tudunk gyúrni. A hó meleg hatására elolvad. | | | | | |
| **Fejlesztett képességek, készségek:** | Karakterérzék, formaérzék  Tudatos színhasználat  Szabálytartás  A komponálás képességének fejlesztése  Takarás, előtér-háttér kifejezése  Kompozíciós rend teremtése | | | | | |
| **Attitűdök** | Alkotva befogadás. A tanulási folyamat iránti pozitív érzelmi hozzáállás, a természeti jelenségekben rejlő szépségek meglátása, észrevétele, a természeti jelenségek megismeréséből fakadó élmények erősítése, lelkesedés a természet megismerése iránt. | | | | | |
| **Tantárgyi kapcsolatok** | természetismeret | | | | | |
| **Időkeret** | 60 perc | | | | | |
| **Eszközök** | Gyerekenként egy átméretezett, kb. 29 x 15 cm nagyságú fehér műszaki rajzlap  Grafit és színes ceruzák  Fekete alkoholos filc, színes filctollak | | | | | |
| **Előzetes szervezés** | A rajzlapok méretre szabása. Megfelelő tér biztosítása az óra eleji játékhoz. | | | | | |
| **Ismeretek** | **Tevékenységek** | | **Eszközök** | **Módszerek** | **Munka-**  **formák** | **Megjegyzés** |
|  | **Ráhangolódás**    **Hangulatkeltés** | - Játsszunk! Utánozzátok a mozdulataimat!  - kabátot, sapkát, sálat, kesztyűt húzunk  - hógolyót gyúrunk, hógolyózunk  - egy hógolyót a hóban görgetünk, egyre nagyobbá növeljük  - hóembert építünk, felöltöztetjük |  | játék | frontális  egyéni | *A gyerekek a teremben szétszóródva helyezkednek el. Beszéd nélkül, mozgással utánozzák a pedagógust.* |
| **Célkitűzés**  A foglalkozás témájának meghatározása | * Ha mindenkinek elkészült a saját hóembere, képzeljétek el, ahogy vidáman összeállnak egy fotózáshoz. Csoportot alkotnak: ki elől, ki hátul áll. * Kisebbek, nagyobbak. Különböznek, ahogyan ti is. * Ma egy csoportképet fogunk rajzolni. | tanítói közlés | frontális | *Ha van elég hely, az osztály is összeállhat egy csoportképhez. Itt jobban meg lehet figyelni a takarást.* |
|  | **Jelentésteremtés – alkotás**   1. **Keret tervezése** | * Fekve tegyétek magatok elé a lapot! * Ceruzával rajzoljatok egy keretet a papír szélétől egy ujjnyi távolságra! * Osszátok fel egyenlő részekre az így kapott csíkot! | 1-1 db fehér átméretezett rajzlap  ceruza, radír | magyarázat  szemléltetés | önálló munka | *Ne használjanak a gyerekek vonalzót!*  A képen szöveg, Téglalap, Papíráru, papír látható  Automatikusan generált leírás |
|  | 1. **Hóembercsoport rajzolása, kiemelése** | - Rajzoljatok egy „hócsíkot”, mielőtt a hóembereket rajzolnátok!  - Az első hóembert középre helyezzétek, a többit mellé sorban a lap széléig.  - Ha sok figurát rajzoltok, akkor néhány hátra, az elsők mögé fog kerülni. Takarni fogják egymást.  - Húzzátok át a vonalakat fekete alkoholos filccel! | ceruza  fekete filc | szemléltetés  magyarázat | egyéni | A képen rajz, vázlat, Gyermekrajz, művészet látható  Automatikusan generált leírás |
|  | 1. **Színezés, díszítés** | - Öltöztessétek fel a hóembereket!  Legyen rajtuk fejfedő, sál, kezükben seprű, lapát!  - Legyenek különlegesek!  - Rajzoljatok a keretbe is mintákat, és színezzétek hasonló színekkel, mint a figurákat! | színes ceruzák  színes filcek | közlés | egyéni | A képen szöveg, rajz, vázlat, Gyermekrajz látható  Automatikusan generált leírás |
|  | 1. **A háttér kitöltése** | - A háttérben hullhat a hó, rajzolhattok hópelyheket.  - Kékkel, apró kis körkörös mozdulattal színezzétek be a hóemberek mögötti teret! | színes ceruzák | magyarázat  szemléltetés | egyéni  frontális |  |
|  | **Reflektálás**  Gondolat- és véleménycsere generálása a tanulók között | Miből gyúrtuk a hóembereket?  - Tudjátok-e, mi a hó?  - Meséljétek el a hó keletkezésének folyamatát!  - Ismertek-e még csapadékfajtákat?  - Tegyük ki a rajzaitokat a táblára! Meséljetek a hóembereitekről! Különlegesek, egyéniségek-e?  Sikerült-e csoportképeket alkotnotok? Alkalmaztatok-e takarást? | táblára kirakott elkészült rajzok | beszélgetés | frontális | *Dicsérjük meg az egyedi karakterek megjelenését.*  A képen rajz, Gyermekrajz, festmény, illusztráció látható  Automatikusan generált leírás |